ACPRI

Finestres Acadèmiques: La investidura del president dels EUA
2025-02-15 15:30 - 17:00 (Europe/Madrid)
L’Acadèmia Internacional de Cerimonial i Protocol presenta una nova sessió de Finestres Acadèmiques, un espai dedicat a l’anàlisi d’esdeveniments institucionals de rellevància mundial. En aquesta ocasió, el tema central serà la cerimònia d’investidura del president dels Estats Units d’Amèrica.

L’esdeveniment comptarà amb la participació de l’Acadèmica Gilda Fleury Meirelles (Brasil) i l’Acadèmica Marina Fernández (Espanya), qui aportaran la seva experiència en protocol i cerimonial per desglossar els aspectes més destacats d’aquest acte solemne. A més, la sessió comptarà amb la presència de l’ACPRI, reforçant així la seva implicació en l’àmbit internacional del cerimonial.

La sessió tindrà lloc el pròxim dissabte 15 de febrer de 2025 a les 15:30 i serà transmesa en directe a través de YouTube Live al canal “aicpoficial”.

Amb aquesta iniciativa, l’Acadèmia reafirma el seu compromís amb la difusió del coneixement sobre protocol i cerimonial en l’àmbit internacional.

Assemblea Ordinària i Extraordinària
2025-02-22 00:00 - 23:59
Benvolgut soci / benvolguda sòcia,D’acord amb els Estatuts, em complau convocar-te a l’Assemblea General Ordinària de l’Associació Catalana de Protocol i Relacions Institucionals que se celebrarà el dissabte 22 de febrer de 2025, a 2/4 d’11 del matí, a l’Ajuntament de Sant Sadurní d’Anoia amb l’ordre del dia següent:1.- Aprovació, si s’escau, de les actes de l’Assemblea Ordinària del 24 de febrer de 2024 i les extraordinàries fetes el dia 22 de febrer de 2024 i 17 de juliol de 2024.2.- Informe de la Presidència de les activitats dutes a terme des de la darrera Assemblea fins a la data.3.- Estat de comptes: resum de l’exercici 2024.4.- Torn obert de paraules.

CONVOCATÒRIA ORDINÀRIA

D’acord amb els Estatuts, em complau convocar-te a l’Assemblea General Extraordinària de l’Associació Catalana de Protocol i Relacions Institucionals que se celebrarà el dissabte 22 de febrer d’enguany, a 1/4 de 12 del migdia, a l’Ajuntament de Sant Sadurní d’Anoia, amb l’ordre del dia següent:

1.- Presentació de la nova Junta de Govern

2.- Presentació de les accions de govern previstes per al mandat 2025-2030

3.- Aprovació del pressupost per a l’exercici 2025

4.- Paraules de cloenda per part del nou president

CONVOCATÒRIA EXTRAORDINÀRIA

En cas de no poder participar i voler delegar el vostre vot en qualsevol altra persona associada de l’ACPRI, cal que ompliu aquest formulari i el feu arribar al correu secretaria@acpri.cat

DELEGACIÓ DE VOT

ACTA ASSEMBLEA GENERAL ORDINÀRIA

ACTA ASSEMBLEA GENERAL EXTRAORDINÀRIA

ACTA ASSEMBLEA GENERAL EXTRAORDINÀRIA JULIOL 2024

L’objectiu de presentar aquests documents és que els socis estigueu al corrent de la situació. És una visió completa de tot el que s’ha fet, ja que a l’Assemblea només es presentarà un resum. Compartim aquesta informació per mantenir la transparència i perquè els socis tingueu accés a tot el que s’ha fet durant el 2024.

Tots aquells que tingueu preguntes no dubteu en fer-nos-les arribar el més aviat possible a tresoreria@acpri.cat per a poder-les escalar a la secretaria que gestiona els comptes de l’ACPRI.

ESTAT DE COMPTES

Assemblea Electoral
2025-02-22 00:00 - 23:59
Benvolguts socis i benvolgudes sòcies,

Tal com ja es va anunciar a l’Assemblea General Ordinària de l’ACPRI el passat 24 de febrer a Reus, el proper 2025 finalitza el mandat de l’actual Junta de Govern que va prendre possessió el 8 de febrer de 2021.

Per tant, i en funció de les atribucions que em confereix l’article 29 dels Estatuts aprovats a l’Assemblea del 17 de juliol de 2024, convoco Assemblea General Extraordinària de l’Associació Catalana de Protocol i Relacions Institucionals el dissabte 22 de febrer de 2025, a les 11 del matí, a l’Ajuntament de Sant Sadurní d’Anoia , a fi i efecte d’efectuar l’elecció de la nova Junta de Govern, d’acord amb les Normes de Procediment Electoral aprovades a la reunió del 18 de desembre de 2024.

ORDRE DEL DIA

1.- Constitució de la Mesa Electoral

2.- Votacions i escrutini

3.- Proclamació de la nova Junta de Govern

4.- Constitució de la nova Junta de Govern

D’acord amb el punt 4t. de les Normes de Procediment Electoral, la Junta Electoral quedarà constituïda en els primers sis dies naturals a partir d’aquesta convocatòria, essent la secretaria de la mesa qui ho és de la de la Junta de Govern, Lourdes Brull Abajo.

NORMES DE PROCEDIMENT ELECTORAL

CALENDARI ELECTORAL

CENS ELECTORAL

CERTIFICAT CONSTITUCIÓ JUNTA ELECTORAL

CANDIDATURA ACPRI 2025

CERTIFICAT ÚNICA CANDIDATURA

📌 Inscripcions

Atenció: Cal inscriure’s abans del divendres 14 de febrer de 2025.

Per inscriure’s, feu clic aquí

Jornada Assemblea Electoral
2025-02-22 00:00 - 23:59
Us informem que l’Assemblea Electoral tindrà lloc el dissabte 22 de febrer de 2025, amb el següent programa:

📍 Ubicació: Ajuntament de Sant Sadurní d’Anoia

Programa de la jornada

10:00 h – Arribada a l’Ajuntament

10:30 h – Inici de les 3 assemblees

12:00 h – Finalització de les assemblees

12:30 h – Inici de la visita al Centre d’Interpretació del Cava

14:00 h – Dinar a Cal Joan Marina

📌 Inscripcions

Atenció: Cal inscriure’s abans del divendres 14 de febrer de 2025.

Per inscriure’s, feu clic aquí

Finestres Acadèmiques: Vexil·lologia i Heràldica: estudi de Banderes i Escuts
2025-03-15 15:30 - 17:00
Explorem la història, el simbolisme i el significat darrere dels emblemes que representen nacions, famílies i organitzacions amb la participació de Diego Zala.

📅 15 de març a les 15:30h📍 En directe a YouTube a través de aicpoficial

Fes clic aquí per accedir al canal de Youtube!

Descompte exclusiu: La màgia de les paraules d’Eva-Maria Sans Blas
2025-03-20 20:30 - 22:00
Els socis i sòcies de l’ACPRI poden gaudir d’un descompte exclusiu per assistir a l’espectacle La màgia de les paraules d’Eva-Maria Sans Blas, que tindrà lloc el pròxim 20 de març a les 20:30h a La Casa dels Contes (Barcelona).

La màgia de les paraules és un monòleg poètic on Eva-Maria Sans Blas, autora i intèrpret, desplega un repertori emocional sobre l’amor, l’amistat, la resiliència, els viatges i més temes universals a través dels seus poemes en català. L’espectacle és un homenatge a les nostres avantpassades, les dones, mares i àvies, així com als poetes que han marcat la seva trajectòria. Aquesta versió renovada i ampliada ja va ser presentada amb èxit al Centre Cívic Casa Golferichs el 2021.

🔖 Preu especial per a socis i sòcies de l’ACPRI: 10 €📅 Dia: 20 de març (dijous)🕣 Hora: 20:30h📍 Lloc: La Casa dels Contes (c/ Ramon i Cajal, 35; Gràcia)🎟️ Reserva d’entrades: info@casadelscontes.com📲 Pagament i recollida d’entrades: El mateix dia de la funció, 15 minuts abans, presentant el correu electrònic de reserva (imprès o al mòbil).

Una oportunitat única per gaudir d’un espectacle íntim i emocionant amb un descompte especial per a socis i sòcies de l’ACPRI!

Primera fase PREMIS ACPRI 2025
2025-03-21 00:00 - 2025-04-30 23:59
L’Associació Catalana de Protocol i Relacions Institucionals crea els PREMIS ACPRI amb l’objectiu de reconèixer els mèrits d’aquelles persones i institucions que, des de diferents àmbits de la societat treballen en l’organització d’actes i contribueixen a prestigiar al més alt nivell la ciència del protocol i les relacions institucionals.

En aquesta primera fase, qualsevol professional vinculat amb el protocol i les relacions institucionals podrà proposar totes les candidatures que cregui adequades a les dues categories de Premis ACPRI. No és requisit ser soci de l’ACPRI per poder participar en aquesta fase. Les propostes es poden fer per a les categories que es desitgi, no cal que es facin propostes per a les dues categories. El número de candidatures a presentar no està limitat.

No s’acceptarà cap candidatura que sigui:– Membre de la Junta de Govern de l’ACPRI– Un polític/a en actiu– Hagi guanyat alguna edició anterior del Premi ACPRI– Ningú es pot proposar ni votar a ell mateix

La primera fase finalitza el 30 d’abril.

BASES PREMIS ACPRI 2025

CONVOCATÒRIA PRIMERA FASE PREMIS 2025

Conferència sobre protocol amb José Luis Angoy i Javier Carnicer
2025-04-12 16:00 - 17:00
Aquest dissabte, 12 d’abril, tenim una cita imprescindible amb el món del protocol i els textos bíblics de la mà de dos grans professionals: José Luis Angoy i Javier Carnicer.

Amb una trajectòria reconeguda i una gran capacitat comunicativa, ens oferiran una conferència amena, enriquidora i plena de coneixements que captivarà tant als amants del protocol com a qualsevol persona interessada en la comunicació institucional.

Podreu seguir-la en directe a través del canal de YouTube

No us ho perdeu!

Segona fase PREMIS ACPRI 2025
2025-05-15 00:00 - 2025-06-10 23:59
Comença la segona fase dels Premis ACPRI 2025 on els socis i les sòcies escollirem les candidatures finalistes de les dues categories que passaran a la tercera i última fase.

Aquesta etapa acabarà el dia 10 de juny.

Volem agrair a tothom, persones sòcies i no sòcies, que hagueu participat en la primera fase. Hem rebut propostes molt interessants!

Fase restringida només a les persones associades a l’ACPRI.

Votació 2a Fase PREMIS ACPRI 2025

Xerrada en línia: "La nueva era Trump... ¿y el Protocolo? ¿Qué?
2025-06-04 18:00 - 19:30
El proper 4 de juny a les 18h, no us perdeu la xerrada en línia de Marina Fernández, Directora de Comunicació i Relacions Institucionals de l’Escola Internacional de Protocol (Grup EIP).Sota el títol “La nueva era Trump… ¿y el Protocolo? ¿Qué?”, analitzarem com els canvis polítics internacionals poden impactar en les normes i pràctiques protocol·làries.

Una xerrada imprescindible per a tots els interessats en comunicació, protocol i actualitat internacional!

Feu clic aquí per inscriure’s

Vine al Teatre Gaudí!
2025-06-17 20:00 - 22:00
El pròxim dimarts a les 20h us animem a venir al Teatre Gaudí per gaudir d’una obra molt especial: HAPPY BIRTHDAY AMY! 🎂dirigida per Marius Hernández.

Amb la participació d’alumnes de l’Escola Internacional de Protocol i Organització d’Esdeveniments (EIP) i d’alguns membres de la Junta de l’ACPRI.

🎉 Sinopsi: Ambientada al Nova York dels anys 80, la història gira entorn d’una festa sorpresa pels 30 anys de l’Amy. Entre brindis, retrobaments i secrets, es despleguen relacions, desamors i amistats en una comèdia àcida i políticament incorrecta.

✨ És una gran oportunitat per donar suport al talent de casa i compartir una estona cultural amb la comunitat ACPRI.

📅 Dimarts 17 de juny🕖 20h📍 Teatre Gaudí (Barcelona)

🎟️ Per reservar i comprar entrades cal trucar a l’EIP: 934513031

Us hi esperem!

Tercera fase PREMIS ACPRI 2025
2025-06-19 00:00 - 2025-07-11 23:59
Comença la tercera fase dels Premis ACPRI 2025 on els socis i les sòcies escolliran les candidatures guanyadores de les dues categories.· Premi a l’Entitat Pública i/o Privada· Premi a la Persona Física

Aquesta etapa acabarà el dia 11 de juliol.

Volem agrair a tots els socis que heu participat en la segona fase.

Fase restringida només a les persones associades a l’ACPRI.

VOTACIÓ 3A FASE PREMIS ACPRI 2025

Finestres Acadèmiques: la transició papal
2025-06-28 16:00 - 17:30
Dissabte que ve 28 de juny a les 16h, Finestres Acadèmiques ens convida a unir-nos a un tema fascinant:

“Da Sé Vacante ao novo Pontificado: protocolo e continuidade na transição papal”

(Què ocorre entre el final d’un pontificat i l’elecció del nou Papa?)

Mons. Bruno Lins, Vicejefe de Protocol de la Secretaria d’Estat del Vaticà, serà el ponent convidat.

📍 En viu a través de YouTube: @aicpoficial

¡No t’ho perdis!

Per a més informació feu clic aquí.

Inscriu-te a La NIT!
2025-10-17 20:00 - 22:30
T’esperem a La Nit de l’ACPRI 2025, una trobada única on professionals, institucions i amants del protocol compartim experiències, reconeixem trajectòries i reforcem vincles.

Una nit per celebrar el compromís, la confiança i la col·laboració que fan gran el nostre sector.

L’acte tindrà lloc a les 8 del vespre al Palau Macaya de Barcelona i en el mateix lliurarem els Premis Nacionals de Protocol i Relacions Institucionals a:

Institució/Empresa Pública/Privada: PIMEC, per la celebració dels seu 50è aniversari i el conjunt d’activitats organitzades amb aquest motiu. Entre elles, destacar la 37a edició dels Premis Pimes, que reconeixen les millors iniciatives empresarials desenvolupades a Catalunya.

Trajectòria Professional: Josep Boronat, per la seva destacada trajectòria professional a Dow Tarragona, amb dedicació plena, excel·lència i efectivitat en el camp de les comunicacions.

Fes clic aquí per inscriure’t a través del formulari!La data límit és el 10 d’octubre!

No t’ho perdis!

Presentació del Llibre i Cerimònia de Presa de possessió dels nous Acadèmics
2025-10-25 16:30 - 18:30
Fes clic aquí per veure la presentació a través del seu canal de Youtube

XLVI Jornada de l'Observatori de Protocol i Esdeveniments
2025-11-04 19:00 - 20:30
Trobada virtual amb Alfredo Martínez, ambaixador d’Espanya al Canadà i excap de protocol de la Casa de S. M. el Rei, sota el títol “Els fonaments del protocol”

Inscripcions obertes fent clic aquí

III Congrés Internacional de Protocol i Esdeveniments Esportius
2025-11-25 00:00 - 2025-11-28 23:59
A Coruña acollirà el III Congrés Internacional de Protocol i Organització d’Esdeveniments Esportius

El futur dels esdeveniments esportius comença aquí. Amb aquest lema, A Coruña es prepara per rebre, del 25 al 28 de novembre de 2025, el III Congrés Internacional de Protocol i Organització d’Esdeveniments Esportius, una cita que reunirà professionals, institucions, federacions, clubs i estudiants d’arreu del món per reflexionar sobre els nous reptes del sector.

Durant quatre intenses jornades, el congrés oferirà un recorregut pels eixos fonamentals de la gestió esportiva: protocol institucional, comunicació, seguretat, sostenibilitat, innovació tecnològica i excel·lència organitzativa.

Entre els ponents destacats hi haurà figures de referència com Juan Antonio Samaranch, vicepresident del Comitè Olímpic Internacional; Agustí Pérez, director regional de l’IRONMAN Group; Marisol Casado, membre honorífica del COI; i el medallista olímpic Carlos Arévalo, entre molts d’altres.

El programa combinarà conferències, taules rodones, activitats pràctiques i espais de networking, fomentant l’intercanvi d’experiències i la creació de sinergies entre l’àmbit acadèmic, institucional i esportiu. A més, se celebraran actes especials com la projecció del documental “Ice Waterfalls” de Red Bull, una taula sobre voluntariat esportiu, i una sessió dedicada als E-Sports a l’Aràbia Saudita 2027.

El Congrés, de caràcter acadèmic i no empresarial, reafirma el seu compromís amb la formació i l’accessibilitat, oferint quotes reduïdes per a estudiants i professionals col·laboradors (des de 50 €). El seu objectiu és clar: impulsar el talent jove i promoure l’excel·lència organitzativa com a motor de transformació social i esportiva.

La cita tindrà lloc a l’Espai Avenida de A Coruña, consolidant la ciutat gallega com un referent en innovació, sostenibilitat i gestió de grans esdeveniments.

📅 Dates: del 25 al 28 de novembre de 2025📍 Lloc: A Coruña – Espai Avenida🔗 Inscripcions obertes aquí

Consulta el programa complet del congrés aquí:

NO TE LO PIERDASBaixa

Finestres Acadèmiques
2025-12-13 15:00 - 17:00
Des de l’ACPRI et convidem a una nova edició de Finestres Acadèmiques

Aquest 13 de desembre hi ha una sessió especial dedicada a una proposta pràctica sobre l’ús del Dret Premial i de les Condecoracions.

🎙️ La ponència anirà a càrrec de l’Acad. Alfredo Martínez (Espanya), acompanyat per un panell internacional de comentaristes de Mèxic, Perú, Brasil i Espanya.

🌍 Una cita imprescindible per a totes les persones que treballen en protocol, cerimonial i reconeixement institucional.

📅 13 de desembre de 2025 (dissabte)⏰ 15h📡 En directe a través de @aicpoficial

Afterwork de tornada!
2026-01-08 19:00 - 21:00
Comencem l’any retrobant-nos! El pròxim 8 de gener, amb motiu de la tornada de vacances, ens trobarem per a un afterwork a La Bodega Anxoita de Barcelona (Rambla Catalunya, 20).

Us esperem a les 19h, per brindar pel nou any i posar-nos al dia en un ambient acollidor.

Us hi esperem!

FORMULARI D’INSCRIPCIÓ

Xerrada ACPRI - Buena Vida Simple, Carles Sánchez
2026-02-25 18:00 - 19:30
A “Buena Vida Simple” descobrirem com la simplicitat pot convertir-se en una eina poderosa per guanyar focus, energia i benestar, tant en l’àmbit personal com professional.

La sessió és gratuïta, en castellà i oberta a tothom, amb inscripció prèvia.Inscriu-te aquí.

5a. Trobada Professional al Sud
2026-03-05 00:00 - 2026-03-06 23:59
No et perdis la 5° Trobada Professional al Sud de Comunicació, Protocol i RR.PP., els dies 5 i 6 de març de 2026, sota el lema “Innovant en Comunicació, Relacions Públiques i Protocol”.

L’esdeveniment, organitzat per ACRP Còrdova, reunirà professionals de la comunicació, les relacions públiques i el protocol amb l’objectiu de reflexionar sobre els reptes i les oportunitats del sector, compartir coneixement i generar connexions de valor.

El programa combinarà debats d’actualitat, espais de networking professional i experiències culturals exclusives, com activitats gastronòmiques, una visita privada a la Mesquita-Catedral i un còctel de benvinguda en un entorn emblemàtic de la ciutat.

Si es vol gaudir de la bonificació com a soci de l’ACPRI caldrà que demanin el certificat a presidencia@acpri.cat

programaBaixa

👉Si ets soci de l’ACPRI, inscriu-te ara per obtenir la teva plaça amb descompte!

Per a més informació podeu accedir a: https://acrrpp.com/encuentro-en-el-sur/

Assemblea Ordinària 2026
2026-03-14 00:00 - 23:59
L’ACPRI celebrarà la seva Assemblea Ordinària 2026 a la ciutat de Lleida. Aquesta trobada anual és un espai clau per fer balanç de l’activitat de l’associació i reforçar la participació de les persones associades en la presa de decisions.

Agenda:

A les 10:30 h s’obriran les portes i s’oferirà un esmorzar de benvinguda.

A les 11:00 h començarà l’Assemblea anual ordinària d’ACPRI, amb la sessió de treball i l’aprovació dels punts de l’ordre del dia a la seu de PIMEC Lleida.

A les 12:30 h es donarà per finalitzada l’Assemblea.

A les 13:00 h iniciarem un itinerari urbà i visita cultural a la Seu Vella. Ens desplaçarem a peu pel centre històric de la ciutat, travessant l’eix comercial, fins a l’accés mecanitzat que ens conduirà al turó monumental.

La Seu Vella de Lleida és el gran símbol patrimonial i identitari de la ciutat. Antiga catedral medieval i posteriorment fortalesa militar, s’alça sobre el turó dominant el riu Segre i ofereix una lectura privilegiada de la història urbana, política i religiosa de Lleida. La visita permetrà gaudir del conjunt arquitectònic —claustre, nau i campanar— així com de les vistes panoràmiques sobre la plana de Ponent.

A les 14:30 h tindrà lloc el dinar al restaurant Buteko.

A les 16:30 h donarem per conclosa la jornada i iniciarem el retorn.

Les persones sòcies rebran la convocatòria a través del butlletí. En cas de no rebre-la, podeu contactar amb webmaster@acpri.cat.

Us animem a reservar l’agenda i a estar atents a les properes comunicacions, on s’aniran concretant tots els aspectes de la jornada.

Inscriu-te

Visualitza Esdeveniment↗

Sortida al Teatre Gaudí amb l'ACPRI
2026-03-19 19:00 - 21:00
Vine a gaudir amb l’ACPRI d’una tarda cultural al Teatre Gaudí, en el marc del nostre conveni de col·laboració. Una oportunitat per compartir experiència amb la comunitat ACPRI i passar una estona agradable envoltats de bon teatre.

Aquest dijous, l’ACPRI organitza una sortida per anar a veure l’obra RIP al Teatre Gaudí. Una excel·lent oportunitat per gaudir de l’obra i compartir una tarda cultural amb altres socis i sòcies de l’associació.

Us recordem que, mentre es formalitza la signatura del conveni, ja podeu beneficiar-vos del descompte per a socis i sòcies d’ACPRI.

Per poder gestionar correctament el descompte, us demanem que escriviu un correu a webmaster@acpri.cat indicant la vostra assistència. Des de l’ACPRI portarem el control dels socis que hi assistireu i farem arribar el llistat a taquilla.

Sinopsi R.I.P.

Xerrada ACPRI - El futuro del catering
2026-03-26 18:00 - 19:30
📅 26 de març | 🕕 18.00 h

El futur del càtering: de servir menjar a dissenyar experiències

En aquesta nova xerrada ACPRI, Carolina Márquez de Ávila compartirà la seva visió sobre l’evolució del sector del càtering, posant el focus en la transformació cap a la creació d’experiències memorables. Amb una àmplia trajectòria en restauració, hoteleria i esdeveniments, oferirà una mirada estratègica sobre els nous models de negoci, la sostenibilitat i la innovació en el sector.

Inscriu-te

Finestres Acadèmiques
2026-03-28 11:30 - 13:00
El pròxim 28 de març tindrà lloc una nova sessió de Finestres Acadèmiques, dedicada a L’Orde Imperial de Sant Carles: dones i ceremonial cortesà com a experiment social al Mèxic del segle XIX.

La sessió es podrà seguir a través del canal de YouTube d’aicpoticial.

Premis ACPRI: Primera Fase
2026-04-08 08:00 - 2026-05-17 23:30
En aquesta fase, qualsevol professional vinculat amb el protocol i les relacions institucionals podrà proposar totes les candidatures que cregui adequades a les dues categories de Premis ACPRI.

No és requisit formar part de l’ACPRI per poder participar en aquesta fase.

Les propostes es poden fer per a les categories que es desitgi, no cal que es facin propostes per a les dues categories. El número de candidatures a presentar no està limitat. En aquesta primera fase cal justificar el motiu pel qual es presenta la o les propostes i documentar-les degudament.

Més informació

Orquestra Simfònica Sant Cugat
2026-04-14 20:00 - 21:30
El 14 d’abril, el Palau de la Música acollirà la interpretació de la Simfonia núm. 9 de Beethoven, a càrrec de l’Orquestra Simfònica de Sant Cugat, sota la direcció de Salvador Brotons. Aquesta obra és un dels símbols més universals d’esperança i fraternitat.

Durant el concert també es presentarà “Memòries de la Conxita”, un homenatge a la soprano Conxita Badia, amb algunes de les seves composicions orquestrades pel mestre Brotons. Aquesta activitat forma part de les iniciatives de l’Any Conxita Badia.

Els socis i sòcies de l’ACPRI podran gaudir d’un descompte especial. L’oferta s’activarà el 29 de gener i caldrà escriure a webmaster@acpri.cat per a obtenir el codi descompte.

Xerrada ACPRI – Xavier Purcallà: Comunicar l’inacabable
2026-04-22 18:00 - 19:30
Xerrada en línia de l’ACPRI amb Xavier Purcallà sobre els reptes de comunicar la Sagrada Família en un moment clau. Una sessió per descobrir estratègia, relat i comunicació en projectes de gran projecció internacional.

Properament us farem arribar tota la informació.

Inscriu-te

Ventanas Académicas: el protocol en contextos d’alta complexitat
2026-04-25 16:30 - 18:00
Nova sessió de Ventanas Académicas sobre l’aplicació del protocol en situacions extremes i d’alta exigència, com el camp de batalla.

La sessió anirà a càrrec de l’Acadèmic Javier Carnicer i l’Acadèmic José Luis Angoy.

📅 25 d’abril de 2026📺 En directe al canal de YouTube: aicpoficial

Visita al Palau Muntaner – ACPRI
2026-05-20 18:30 - 20:00
Dimecres 20 de maig a les 18.30 h, l’ACPRI organitza una visita al Palau Muntaner, edifici obra de l’arquitecte Lluís Domènech i Muntaner i un dels pocs exemples de palauet modernista que es conserven a Barcelona.

Una activitat per descobrir aquest espai emblemàtic i compartir una estona amb companys i companyes del sector.

Trobada 15 minuts abans a la porta del Palau (carrer Mallorca, 278).

Activitat amb inscripció prèvia. Places limitades.

Inscriu-te!
